गुवाहाटी , 4 सेप्तेमबर : आसामनि समाज अनसाइ आरो हा संरैखा बिफाननि मन्थ्रि प्रमिला रानि ब्रह्मआ 30 नं कक्राझार सान्जा बियाबनि सिङाव सिदुउल ट्राइब ( एस सि ) , हायेनारि जनजाति ( एस टि ) आरो गुबुन गुबुन उन गोग्लैसोनाय हारि ( अ'बिसि ) नि गासै सा 1000 निबो बांसिन मुलाम्फायारिनो कक्राझार हायेनारि जोगाथाय बिफान ( आइ टि दि पि ) नि बान्जायनायाव रांखान्थियारि बिथांखि इं 2018.19 माइथायनि मुवा - बेसाद रानहोयो । बै आइ टि दि पि कक्राझारनि बान्जायनायाव मुवा - बेसाद राननाय हाबाफारियाव थैलर मेसिन , हासार , थिं बान्नै थेब्लेट , खुन्दुं कक्राझार डि आर डि ए नि प्रजेक्ट दिरेक्टर भास्कर ज्यति महन्त आरो बिटिसि नि बारग' मावफुं सोद्रोमा देरहासाद मोसाहारीजों लोगोसे बर'लेण्ड फरायसा आफादनि आफादगिरि नेहाथारि आरो सरासनस्रा राइजो राजाया नुजाथिफैयो । 
आसामनि मन्थ्रि प्रमिला रानि ब्रह्मआ मुलाम्फाायारिनो आइ टि दि पि प्रजेक्टनि मुवा बेसाद रान्दों